Sitecore 8: Sådan optimerer du din konvertering
Skrevet af Finn Sandbeck Nielsen, Sitecore Solution Architect
I dag interagerer kunder med dit brand på tværs af kanaler, enheder og kontaktpunkter. Som nutidens marketingafdeling er det afgørende at have fokus på, hvordan dit brand kan levere én sammenhængende brugeroplevelser, der rækker udover kanal- og enhedstype.
Sitecore 8 ”Experience Platform” er et af de systemer, der kan gøre netop det. Sitecore 8 giver dig værktøjerne til at indsamle data på tværs af kanaler og optimere dine digitale kontaktpunkter, så du kan skabe nærværende, unikke brugeroplevelser.
Her giver vi dig et hurtigt indblik i nogle de nye features, du får adgang til med Sitecore 8. Features, der kan konvertere dine besøgende til loyale kunder.
360 graders analyse af dit brand
Den første markante ændring, der møder dig i Sitecore 8, er brugergrænsefladen, som har fået et afgørende løft. Ændringen kommer til udtryk i det brugervenlige design og ses desuden ved, hvordan analyseværktøjer er blevet nemmere at tilgå.
Den nye ”Launch pad” giver dig et uforstyrret overblik over Sitecores hovedfunktioner, heriblandt en række nye essentielle analyseværktøjer som Path Analyzer og Experience Profile. Sammenlagt er værktøjerne designet til at give dig en 360 graders analyse af dit brands performance.
Stil skarpt på kunden
Sitecore 8 kommer med featuren ”Profile View”, som giver dig et holistisk billede af alle besøgende på dit website. På interfacen kan du gå i dybden med den enkelte brugers personoplysninger og deres færden på websitet.
Featuren har adskillige anvendelsesmuligheder - du kan eksempelvis bruge den til at se, hvor i købsprocessen en kunde befinder sig. Indhold kan herefter personaliseres og optimeres med udgangspunkt i, hvilket stadie den besøgende befinder sig på. Sitecore indsamler data fra alle kontaktpunkter, og gør dataene tilgængelig i realtid.
Vejen mod konvertering
Sitecore 8 byder desuden på det nye værktøj ”Path Analyzer”, som bestemt er et klik værd. Værktøjet giver dig overblik over dine besøgendes færden på websitet og visualiserer deres rejse mod et specifikt marketingmål. Det kan for eksempel være download af et white paper eller sign-up til et event.
Hver cirkel repræsenterer et skridt i brugerens rejse. Værktøjet kan hjælpe dig med at identificere de mest værdifulde brugerrejser på dit website (grønne) – og optimere dem, der ikke performer tilstrækkeligt (røde).
Optimering gjort nemt
Tilføjelse af indhold og ændringer i alle afskygninger har stor indflydelse på, hvordan dit website performer. Med Sitecore 8 behøver du ikke at foretage ændringer i blinde. Sitecore 8 er udviklet, så alt kan testes, analyseres og optimeres.
En redaktør kan uden problem opsætte flere variationer af samme element og med det samme se, hvilken ændring det potentielt kan give i din konvertering. Sitecore går altså ind og giver dig en hjælpende hånd med A/B test, som i sidste ende kan resultere i en bedre konvertering på dit website.
Med Sitecore 8 styrkes anvendelsen af xDB (MongoDB introduceret i Sitecore 7.5) til håndtering af dataindsamling. xDB er en specialiserede database, der er udviklet til at varetage store mængder af data og er grundlaget for ”Single View”.
xDB gør det muligt for dig at indsamle enorme mængder af data om hver enkel kunde og deres adfærd. Du har efterfølgende mulighed for at bruge dataene til at personalisere og optimere brugeroplevelsen i realtid.
Da data ikke bliver slettet fra xDB, er det muligt at opsætte nye KPI’er, når de identificeres, og på baggrund af dem genereres der nye rapporter fra de indsamlede data.
Forhindrer du dine brugere i at handle? Afdæk friktionen på dit website.
Skrevet af Morten Blumensaadt, Digital Strategist